stanford-oval/wikipedia huggingface dataset:
วัดพระธาตุผาซ่อนแก้ว
ประวัติ

เดิมที่ดินบริเวณนี้เป็นของคุณภาวิณี โชติกูล และ คุณอุไร โชติกูล ด้วยความที่มีจิตศรัทธาจึงซื้อที่ดินถวาย 25 ไร่ ต่อมาผู้จิตศรัทธาเข้าร่วมถวายกันเพิ่ม จนมีที่ดินรวม 91 ไร่ ในปี พ.ศ. 2547 ได้มีการจัดสร้าง พระเจดีย์พระธาตุผาซ่อนแก้ว สิริราชย์ธรรมนฤมิตร หลังจากที่หลวงพ่อปารมี สุรยุทโธ (หลวงพ่อยงยุทธ) และพระอาจารย์อำนาจ โอภาโส ได้ไปผาซ่อนแก้วเพื่อปฏิบัติธรรม โดยมีเพียงกระต๊อบมุงจากเล็ก ๆ เป็นกุฏิ 2 หลังเท่านั้น หลังจากนั้นญาติธรรมก็มาช่วยกัน พุทธสถานที่ห่มคลุมด้วยไม้ต้น ไม้ดอกนานาพันธุ์จากผู้นำมาบริจาค ที่พักปฏิบัติธรรม 44 หลัง กุฏิ 19 หลัง ศาลาอเนกประสงค์ ศาลาปฏิบัติธรรม 4 ชั้น และเจดีย์พระธาตุ 9 ชั้น ญาติธรรมรวมทั้งครูบาอาจารย์เห็นด้วย และสนับสนุนให้สร้างเจดีย์ ณ บริเวณสูงสุดของวัดขึ้นเป็นพุทธบูชาและประดิษฐานพระบรมสารีริกธาตุ วัดในขณะนั้นมีชื่อว่า พุทธธรรมสถานผาซ่อนแก้ว ต่อมาจัดตั้งเป็นวัดชื่อ วัดพระธาตุผาแก้ว เมื่อวันที่ 1 กรกฎาคม พ.ศ. 2553 ได้เปลี่ยนชื่อมาเป็น "วัดพระธาตุผาซ่อนแก้ว" เมื่อวันที่ 30 พฤษภาคม พ.ศ. 2556 เพื่อให้สอดคล้องกับบริเวณที่ตั้ง ซึ่งแต่เดิมชาวบ้านเรียกกันว่า ผาซ่อนแก้ว วัดได้รับพระราชทานวิสุงคามสีมาเมื่อปี พ.ศ. 2559
อาคารเสนาสนะ

อาคารเสนาสนะของวัดมีความโดดเด่นสะดุดตา มีการสร้างเจดีย์บนภูเขาของผาซ่อนแก้ว ใช้เครื่องเบญจรงค์ เครื่องประดับ ลูกปัด ลูกแก้ว กระเบื้องสี มาตกแต่งพื้นผิวของพระธาตุ และพื้นโดยรอบ ยังมีการซ่อนปริศนาธรรมไว้ด้วย วัดมีมหาวิหารพระพุทธเจ้า 5 องค์ ประดิษฐานพระบรมสารีริกธาตุ และมีจุดชมวิวบนเขาค้อ สำหรับบริเวณสำหรับผู้ปฏิบัติธรรม ได้แก่ อาคารสัจปารมี กุฏิที่พัก เรือนไทย และหอฉัน
สุทิน วรรณบวร

| สุทิน วรรณบวร |
| --- | --- |

เกิด: 9 กันยายน พ.ศ. 2492 (75 ปี) จังหวัดตรัง ประเทศไทย
สัญชาติ: ไทย
อาชีพ: นักข่าว
สุทิน วรรณบวร (เกิด 9 กันยายน พ.ศ. 2492) เป็นนักข่าวการเมืองอาวุโส สังกัดสำนักข่าวเอพี เจ้าของฉายา "นักข่าวสายโจร" มีชื่อเสียงจากการตั้งคำถามที่ดุดัน จนเป็นไม้เบื่อไม้เมากับแหล่งข่าวหลายคน เคยปะทะคารมกับนักการเมืองหลายคน เช่น สมัคร สุนทรเวช
สุทิน เป็นชาวจังหวัดตรัง เริ่มต้นการทำข่าวตั้งแต่ช่วงสงครามอินโดจีน  เคยสังกัดสำนักข่าวยูพีไอ และสำนักข่าวรอยเตอร์ส นอกจากนี้สุทิน วรรณบวร ยังเป็นนักแปลวรรณกรรมการเมือง  มีผลงานแปลหนังสือมาแล้ว 26 เล่ม  มีผลงานเขียนหนังสือ ชื่อ "เรื่องอยากเล่าของนักข่าวสายโจร"
สุทินลาออกจากตำแหน่งผู้สื่อข่าวอาวุโส สำนักข่าวเอพี เมื่อเดือนพฤศจิกายน พ.ศ. 2551 โดยให้เหตุผลว่า ต้องการเป็นแนวร่วมให้กับกลุ่มพันธมิตรประชาชนเพื่อประชาธิปไตย ระหว่างการชุมนุมขับไล่รัฐบาลนายสมชาย วงศ์สวัสดิ์ นายกรัฐมนตรีในขณะนั้น ปัจจุบันหลังเสร็จสิ้นการชุมนุม เขาทำงานเป็นบรรณาธิการอาวุโสให้กับสถานีโทรทัศน์ผ่านดาวเทียมภาคภาษาอังกฤษ TAN Network ของเอเอสทีวี ที่มี นางสาวสโรชา พรอุดมศักดิ์ เป็นผู้อำนวยการช่อง
แหล่งข้อมูลอื่น

เทปสัมภาษณ์ สุทิน วรรณบวร โดย อัญชลี ไพรีรัก และต่อพงษ์ เศวตามร์
"บก.ลายจุด"เผยรายละเอียดเพิ่มสื่อกร่าง "สุทิน วรรณบวร"
สุทิน วรรณบวร. เรื่องอยากเล่าของนักข่าวสายโจร. กรุงเทพฯ : แสงพระอาทิตย์, 2546. 166 หน้า.  ISBN 974-9077-45-8
สมาคมสโมสรถาวรฟาร์ม

สมาคมสโมสรถาวรฟาร์ม เป็นสโมสรฟุตบอลในประเทศไทยโดยเป็นทีมจากจังหวัดนครสวรรค์ โดยปัจจุบันได้เล่นอยู่ใน ฟุตบอลถ้วยพระราชทาน ระดับ ข
ประวัติสโมสร

สมาคมสโมสรถาวรฟาร์ม เป็นสโมสรฟุตบอลสมัครเล่น ก่อตั้งโดยถาวร นิโรจน์ ถาวรฟาร์มเป็นสโมสรในเครือสมาคมสโมสรของบริษัทเดินรถนครสวรรค์ (ถาวรฟาร์ม) ซึ่งเป็นบริษัทเดินรถเอกชน (รถทัวร์) ซึ่งในสมาคมสโมสรดังกล่าวนอกจากจะมีทีมฟุตบอลแล้วยังมีทีมกีฬาชนิดอื่นๆ และคณะแสดงเชิดสิงโตและเชิดมังกรอีกด้วย  แต่เดิมเป็นทีมตัวแทนของจังหวัดนครสวรรค์โดยใช้ชื่อในการแข่งขันว่า "ถาวรฟาร์ม นครสวรรค์ ฟุตบอลคลับ" มีฉายาว่า "ไลอ้อนส์ แมน" หรือเป็นที่รู้จักในอีกฉายาหนึ่งว่า "สิงห์เหนือ" ในการแข่งขันฟุตบอลในประเทศไทยโดยเฉพาะ ฟุตบอลชิงถ้วยพระราชทานและ ยามาฮ่า ไทยแลนด์คัพ
ถาวรฟาร์มถือเป็นสโมสรที่ประสบความสำเร็จสูงสุดของภาคเหนือในยุคก่อนระบบฟุตบอลลีก เน้นการปั้นเยาวชนป้อนให้กับสโมสรฟุตบอลต่างๆ รวมถึงทีมชาติไทย ในช่วง โปรลีก ถาวรฟาร์ม และสมาคมกีฬาจังหวัดนครสวรรค์ร่วมมือกันก่อตั้งสโมสร นครสวรรค์ ไลอ้อนส์ แต่ต่อมาถาวรฟาร์มได้แยกตัวออกมาใช้ชื่อสมาคมสโมสรถาวรฟาร์มเช่นเดิม และเริ่มส่งทีมเข้าแข่งขันในระดับ ฟุตบอลถ้วยพระราชทาน ซึ่งในปัจจุบันถาวรฟาร์มแข่งขันในฟุตบอลถ้วยพระราชทานระดับ ข
ในปัจจุบันจากการที่บริษัทเดินรถนครสวรรค์ประสปปัญหาทางเศรษฐกิจทำให้ปัจจุบันสโมสรไม่ประสบความสำเร็จมากนัก อย่างไรก็ตามถาวรฟาร์มก็ยังยึดถือนโยบายการปั้นเยาวชนป้อนให้กับวงการฟุตบอลไทยเช่นเดิม ในปัจจุบันนักฟุตบอลของถาวรฟาร์มมาจากนักฟุตบอลเดินสายในจังหวัดนครสวรรค์ นักศึกษาจากมหาวิทยาลัยเจ้าพระยานักเรียนจากโรงเรียนกีฬาจังหวัดนครสวรรค์และเยาวชนในท้องถิ่นเป็นหลัก
อดีดผู้เล่นคนสำคัญ

ยุคก่อนระบบลีกอาชีพ
| ผู้เล่น | ผลงานในอดีตที่โดดเด่น | สถานะปัจจุบัน |
| --- | --- | --- |
|  ประทีป ปานขาว | นักฟุตบอลทีมชาติไทย | รับราชการทหารอากาศ |
|  นที ทองสุขแก้ว | นักฟุตบอลทีมชาติไทย | รับราชการตำรวจ |
|  ธงชัย คล้ายประดิษฐ์ | นักฟุตบอลทีมชาติไทย | รับราชการครู ค.ศ. 3 |
|  วิฑูรย์ กิจมงคลศักดิ์ | นักฟุตบอลทีมชาติไทย | หัวหน้าผู้ฝึกสอนสโมสรฟุตบอลจังหวัดพังงา |
|  เสนาะ โล่งสว่าง | นักฟุตบอลทีมชาติไทย | ทำธุรกิจส่วนตัว |
ผลงาน

2527       - ฟุตบอลถ้วยพระราชทาน ระดับ ค - แชมป์
2550       - ฟุตบอลถ้วยพระราชทาน ระดับ ข - อันดับ 3 สาย 4 (ตกรอบแรก)
2551       - ฟุตบอลถ้วยพระราชทาน ระดับ ข - อันดับ 3 สาย 3 (ตกรอบแรก)
2552       - ฟุตบอลถ้วยพระราชทาน ระดับ ข - อันดับ 3 สาย 4 (ตกรอบแรก)
2553       - ฟุตบอลถ้วยพระราชทาน ระดับ ข - อันดับ 4 สาย 3 (ตกรอบแรก)
2554       - ฟุตบอลถ้วยพระราชทาน ระดับ ข - รอบ 16 ทีมสุดท้าย
2555      -  ฟุตบอลถ้วยพระราชทาน ระดับ ข - อันดับ 4 สาย 3 (ตกรอบแรก)
2561      -  ไทยแลนด์ อเมเจอร์ลีก โซนภาคเหนือตอนล่าง - อันดับ 3 กลุ่มบี 4 (ตกรอบแรก)
แหล่งข้อมูลอื่น

สัมภาษณ์ภิญโญ  นิโรจน์ ผู้ก่อตั้งสโมสรโดยแฟนคลับสโมสรฟุตบอลจังหวัดนครสวรรค์[ลิงก์เสีย]
สถานีย่อยฟุตบอล
ธงแลกของสโมสรราว พ.ศ. 2520 แสดงชื่อถาวรฟาร์ม นครสวรรค์ ฟุตบอลคลับ
วัดตูม

วัดตูม อาจหมายถึง
วัดตูม จังหวัดพระนครศรีอยุธยา
วัดตูม จังหวัดพิษณุโลก
วัดตูม จังหวัดอ่างทอง
วอลเลย์บอลเวิลด์ลีก 1994

| รายละเอียด |
| --- | --- |
ประเทศเจ้าภาพ:  อิตาลี (รอบชิงชนะเลิศ)
วันที่: 9 กรกฎาคม – 30 กรกฎาคม
ทีม: 12
ชนะเลิศ:  อิตาลี (สมัยที่ 4th)
รางวัล
ผู้เล่นทรงคุณค่า:  Andrea Gianni
← ก่อนหน้าถัดไป →
วอลเลย์บอลเวิลด์ลีก 1994 เป็นครั้งที่ 5 ของการแข่งขันวอลเลย์บอลชายประจำปีระดับนานาชาติ มีทั้งหมด 12 ประเทศ ระหว่างวันที่ 6 กรกฎาคม – 30 กรกฎาคม  รอบชิงชนะเลิศจะถูกจัดขึ้นในมิลาน, ประเทศอิตาลี
การแบ่งกลุ่ม

| กลุ่ม A | กลุ่ม B | กลุ่ม C |
| --- | --- | --- |
|   จีน   ญี่ปุ่น   อิตาลี   รัสเซีย |   บราซิล   บัลแกเรีย   กรีซ   สหรัฐ |   คิวบา   เยอรมนี   เนเธอร์แลนด์   เกาหลีใต้ |
รอบคัดเลือก (Intercontinental Round) > กลุ่ม A

| ทีม | แมทช์ | ชนะ | แพ้ | เซ็ทชนะ | เซ็ทแพ้ | แต้ม |
| --- | --- | --- | --- | --- | --- | --- |
|  รัสเซีย | 12 | 10 | 2 | 31 | 8 | 22 |
|  อิตาลี | 12 | 9 | 3 | 29 | 14 | 21 |
|  ญี่ปุ่น | 12 | 4 | 8 | 16 | 26 | 16 |
|  จีน | 12 | 1 | 11 | 5 | 33 | 13 |
รอบคัดเลือก (Intercontinental Round) > กลุ่ม B

| ทีม | แมทช์ | ชนะ | แพ้ | เซ็ทชนะ | เซ็ทแพ้ | แต้ม |
| --- | --- | --- | --- | --- | --- | --- |
|  บราซิล | 12 | 12 | 0 | 36 | 3 | 24 |
|  บัลแกเรีย | 12 | 7 | 5 | 24 | 16 | 19 |
|  กรีซ | 12 | 5 | 7 | 15 | 27 | 17 |
|  สหรัฐ | 12 | 0 | 12 | 7 | 36 | 12 |
รอบคัดเลือก (Intercontinental Round) > กลุ่ม C

| ทีม | แมทช์ | ชนะ | แพ้ | เซ็ทชนะ | เซ็ทแพ้ | แต้ม |
| --- | --- | --- | --- | --- | --- | --- |
|  เนเธอร์แลนด์ | 12 | 11 | 1 | 34 | 11 | 23 |
|  คิวบา | 12 | 9 | 3 | 28 | 14 | 21 |
|  เกาหลีใต้ | 12 | 2 | 10 | 17 | 30 | 14 |
|  เยอรมนี | 12 | 2 | 10 | 9 | 33 | 14 |
รอบสุดท้าย

สนาม:  Forum di Assago, Assago, อิตาลี
รอบสุดท้าย > รอบ 6 ทีมสุดท้าย

กลุ่มที่ชนะเลิศจากรอบระหว่างทวีปจะผ่านเข้ารอบรองชนะเลิศจากกลุ่มอื่นๆ
| --- | --- |
: ผ่านเข้ารอบ 4 ทีมสุดท้าย
| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  บราซิล | 4 | 2 | 0 | 6 | 0 | MAX | 92 | 68 | 1.353  |
| 2 |  บัลแกเรีย | 4 | 2 | 0 | 6 | 2 | 3.000 | 112 | 91 | 1.231  |
| 3 |  คิวบา | 3 | 1 | 1 | 3 | 5 | 0.600 | 96 | 103 | 0.932  |
| 4 |  อิตาลี | 3 | 1 | 1 | 3 | 5 | 0.600 | 97 | 105 | 0.924  |
| 5 |  เนเธอร์แลนด์ | 2 | 0 | 2 | 4 | 6 | 0.667 | 124 | 128 | 0.969  |
| 6 |  รัสเซีย | 2 | 0 | 2 | 2 | 6 | 0.333 | 83 | 109 | 0.761 |
| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 27 กรกฎาคม | เนเธอร์แลนด์  | 2–3 |  บัลแกเรีย | 15–13 | 14–16 | 15–8 | 9–15 | 11–15 | 64–67  |
| 27 กรกฎาคม | รัสเซีย  | 2–3 |  คิวบา | 15–10 | 15–9 | 9–15 | 5–15 | 12–15 | 56–64  |
| 27 กรกฎาคม | บราซิล  | 3–0 |  อิตาลี | 15–12 | 15–12 | 15–12 |   |   | 45–36  |
| 28 กรกฎาคม | เนเธอร์แลนด์  | 2–3 |  อิตาลี | 15–9 | 15–7 | 10–15 | 8–15 | 12–15 | 60–61  |
| 28 กรกฎาคม | รัสเซีย  | 0–3 |  บัลแกเรีย | 13–15 | 8–15 | 6–15 |   |   | 27–45  |
| 28 กรกฎาคม | บราซิล  | 3–0 |  คิวบา | 15–12 | 15–4 | 17–16 |   |   | 47–32 |
รอบสุดท้าย > รอบ 4 ทีมสุดท้าย

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | รอบรองชนะเลิศ | รอบรองชนะเลิศ |  |  | รอบชิงชนะเลิศ | รอบชิงชนะเลิศ |  |

|  | 29 กรกฎาคม | 29 กรกฎาคม |  |  |  |  |  |
|  |   บราซิล |  2 |   |  |  |  |  |
|  |   คิวบา |  3 |   |  |  |  |  |
|  |   |  |   |  |  |  |  |
|  |  |  |  |  | 30 กรกฎาคม | 30 กรกฎาคม |  |
|  |   |   |   |   |   คิวบา |  0 |  |
|  |   |   |   |   |   อิตาลี |  3 |  |

|  |  |  |   |  |  |  |  |
|  |  |  |  |  | รอบชิงอันดับที่ 3 | รอบชิงอันดับที่ 3 |  |
|  | 29 กรกฎาคม | 29 กรกฎาคม |   |  | 30 กรกฎาคม | 30 กรกฎาคม |  |
|  |   บัลแกเรีย |  0 |   |  |   บราซิล |  3 |  |
|  |   อิตาลี |  3 |   |  |   บัลแกเรีย |  2 |  |
รอบสุดท้าย > รอบ 4 ทีมสุดท้าย > รอบรองชนะเลิศ

| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 29 กรกฎาคม | บราซิล  | 2–3 |  คิวบา | 11–15 | 15–6 | 15–5 | 12–15 | 20–22 | 73–63  |
| 29 กรกฎาคม | บัลแกเรีย  | 0–3 |  อิตาลี | 4–15 | 4–15 | 13–15 |   |   | 21–45 |
รอบสุดท้าย > รอบ 4 ทีมสุดท้าย > รอบชิงอันดับที่ 3

| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 30 กรกฎาคม | บราซิล  | 3–2 |  บัลแกเรีย | 15–10 | 12–15 | 15–10 | 12–15 | 15–8 | 69–58 |
รอบสุดท้าย > รอบ 4 ทีมสุดท้าย > รอบชิงชนะเลิศ

| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 30 กรกฎาคม | คิวบา  | 0–3 |  อิตาลี | 13–15 | 8–15 | 9–15 |   |   | 30–45 |
แหล่งข้อมูลอื่น

1994 World League Results เก็บถาวร 2008-05-16 ที่ เวย์แบ็กแมชชีน
Sports123
| ด ค กวอลเลย์บอลเวิลด์ลีก |
| --- | --- |
การแข่งขัน:  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017 
การคัดเลือก:  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017 
รายชื่อนักกีฬา:  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017 
 สถิติวอลเลย์บอลเวิลด์ลีก
วัดตึก

วัดตึก สามารถหมายถึง
วัดชัยชนะสงคราม ในเขตสัมพันธวงศ์ กรุงเทพมหานคร ชื่อเดิมว่าวัดตึก
แยกวัดตึก ตั้งชื่อตามวัดดังกล่าว
วัดเทพลีลา ในเขตบางกะปิ กรุงเทพมหานคร ชื่อเดิมว่าวัดตึก
วัดตึก ในอำเภอเมืองนนทบุรี จังหวัดนนทบุรี
วัดตึก ในอำเภอพระนครศรีอยุธยา จังหวัดพระนครศรีอยุธยา
วัดตึกมหาชยาราม ในอำเภอเมืองสมุทรสาคร จังหวัดสมุทรสงคราม
วัดศาลาตึก ในอำเภอกำแพงแสน จังหวัดนครปฐม
วัดพระธาตุผาเงา

| วัดพระธาตุผาเงา |
| --- | --- |


ที่ตั้ง: ตำบลเวียง อำเภอเชียงแสน จังหวัดเชียงราย
 สถานีย่อยพระพุทธศาสนา
วัดพระธาตุผาเงา ตั้งอยู่บนฝั่งแม่น้ำโขงทางด้านทิศตะวันตก ตรงข้ามกับประเทศลาว อยู่ในหมู่บ้านสบคำ ตำบลเวียง อำเภอเชียงแสน จังหวัดเชียงราย มีพื้นที่ทั้งหมด 743 ไร่  พื้นที่ส่วนใหญ่เป็นเนินเขาเล็กๆ ทอดยาวลงมาตั้งแต่บ้านจำปี ผ่านบ้านดอยจัน และมาสิ้นสุดที่บ้านสบคำ แต่ก่อนชาวบ้านเรียกดอยลูกนี้ว่า "ดอยคำ" แต่ต่อมาช่วงหลังๆ ชาวบ้านเรียกว่า "ดอยจัน"
ตำนาน

จากพงศาวดารโยนกบอกว่า ขุนผาพิงหรือขุนพิง (พระองค์พิง) ผู้ครองนครโยนก องค์ที่ 23 ช่วงปี พ.ศ. 494 - 512 เป็นผู้สร้างเจดีย์ไว้บนหินก้อนใหญ่ที่เชิงเขาดอยจันทร์ ซึ่งเข้าใจว่าหมายถึงพระธาตุผาเงาในวัดนี้ พระธาตุผาเงาได้ชำรุดทรุดโทรมลงมาก คาดว่าน่าจะมีการบูรณะมาบ้าง เพราะพระธาตุองค์นี้ตั้งอยู่ที่ลาดต่ำสุดของภูเขา ซึ่งง่ายต่อการดูแลซ่อมแซม
ส่วนผู้สร้างพระธาตุจอมจันและพระธาตุเจ็ดยอด  อยู่บน "ดอยคำ" และ "ดอยจัน" ตามลำดับ เมื่อขุนลังได้ขึ้นครองเมือง "เวียงเปิกสา" (เมืองเชียงแสนปัจจุบันนี้) ช่วงปี พ.ศ. 996-1007 พระองค์ได้ชักชวนไพร่บ้านชาวเมืองทั้งหลายให้ช่วยกันสร้างเจดีย์ไว้บนยอดดอยคำ ซึ่งปัจจุบันชาวบ้านเรียกว่า "ตอดจันทร์" เจดีย์ที่ว่านี้หมายถึงพระธาตุจอมจันและพระธาตุเจ็ดยอด เจดีย์ทั้ง 2 องค์นี้ถูกภัยธรรมชาติทำลาย เช่น  ถูกแดด - ฝน และลมพัดทำลายมานับพันปีจนเหลือแต่ซากฐานไว้ประมาณ 5 เมตร ประกอบกับช่วยนั้นภาวะเศรษฐกิจอาจจะฝืดเคืองจนทำให้ชาวบ้านทอดทิ้งศาสนาขาดการดูแลเอาใจใส่และที่ฐานองค์พระเจดีย์ทั้งสองก็มีรอยขุดเจาะ อาจจะเป็นฝีมือของพวกนักสะสมของเก่าเสาะแสวงหาโบราณวัตถุก็เป็นได้
การค้นพบหลวงพ่อผาเงา

วันที่ 17 มีนาคม 2519 เวลา 14.00 น. เมื่อคณะศรัทธาได้ปรับพื้นที่เรียบร้อยแล้ว ทุกคนต่างตื่นเต้นและปิติยินดี เมื่อได้พบพระพุทธรูปที่มีลักษณะสวยงามมาก ผู้เชี่ยวชาญโบราณวัตถุ วิเคราะห์ว่า พระพุทธรูปองค์นี้มีอายุระหว่าง 700-1,300 ปี คณะทั้งหมดจึงได้พร้อมกันตั้งชื่อพระพุทธรูปองค์นี้ว่า "หลวงพ่อผาเงา" และเปลี่ยนชื่อวัดใหม่เป็น "วัดพระธาตุผาเงา" ตั้งแต่บัดนั้นเป็นต้นมา
วัดตีตะเรด

| วัดตีตะเรด |
| --- | --- |

ชื่อสามัญ: วัดตีตะเรด, วัดแขกล้อม, วัดตีตะเรด (ตรีพิฆเนศ)
ที่ตั้ง: ตำบลดอนฉิมพลี อำเภอบางน้ำเปรี้ยว จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระปลัดไฉน อินทปัญโญ
 สถานีย่อยพระพุทธศาสนา
วัดตีตะเรด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนฉิมพลี อำเภอบางน้ำเปรี้ยว จังหวัดฉะเชิงเทรา
วัดตีตะเรด หรือ วัดแขกล้อม แต่เดิมเป็นวัดร้างมานานกว่า 86 ปี ต่อมามีพระปลัดไฉน อินทปัญโญ หรือพระครูอินทปัญญารัต เจ้าอาวาสรูปปัจจุบัน ได้เป็นผู้ริเริ่มในการพัฒนาวัด ซึ่งในระยะแรกจะมีความยากลำบากมาก เนื่องจากบริเวณโดยรอบเป็นชุมชนชาวมุสลิม ในตอนกลางวันต้องไปอยู่ที่อื่น และในตอนกลางคืนค่อยแอบกลับมาพัฒนาวัด ด้วยเหตุนี้จึงได้ชื่อว่า "วัดแขกล้อม" ท่านได้พัฒนาวัดเรื่อยมาจนยกฐานะจากวัดร้างเป็นวัดที่มีพระภิกษุจำพรรษาเมื่อวันที่ 14 มีนาคม พ.ศ. 2543 ในสมัยก่อนเนื่องจากวัดนี้เป็นวัดร้างมานาน และพื้นที่บริเวณวัดเป็นที่ลุ่ม ทำให้เกิดน้ำท่วมอยู่เป็นประจำ การประกอบพิธีทางศาสนาต้องไปประกอบพิธีบนเรือ วัดได้รับพระราชทานวิสุงคามสีมาเมื่อวันที่ 18 ธันวาคม พ.ศ. 2544
ด้านการเผยแผ่พระพุทธศาสนา มีการส่งเสริมการจัดกิจกรรมในวันสำคัญทางศาสนาทุกเทศกาล มีการจัดปฏิบัติธรรมสำหรับประชาชนทั่วไป และจัดโครงการบรรพชาสามเณรภาคฤดูร้อน เป็นต้น รวมถึงเป็นที่ตั้งของสำนักปฏิบัติธรรมประจำจังหวัดฉะเชิงเทรา แห่งที่ 16
สุระ จันทร์ศรีชวาลา

สุระ จันทร์ศรีชวาลา หรือ สุระจันทร์ จันทร์ศรีชวาลา  นักธุรกิจชาวไทยเชื้อสายอินเดีย ปัจจุบันเป็นประธานกรรมการบริษัท มิตรแท้ประกันภัย  เคยเป็นเจ้าของบริษัทเงินทุนหลักทรัพย์และประกันภัยหลายแห่ง เช่น บริษัทเครดิตฟองซิเอร์ ยูนิโก้ (ปัจจุบันใช้ชื่อว่า เครดิตฟรองซิเอร์ เอสเบ) บริษัทเงินทุนหลักทรัพย์มิตแลนด์ บริษัทเงินทุนหลักทรัพย์เชียงใหม่ทรัสต์ บริษัทไทยประสิทธิประกันภัย (ชื่อเดิมของมิตรแท้ประกันภัย)   และเคยเป็นผู้ถือหุ้นใหญ่ธนาคารแหลมทอง  ก่อนจะถูกคำสั่งของรัฐบาล ให้ยุบรวมกิจการเข้าเป็นส่วนหนึ่งของธนาคารรัตนสิน ในปี พ.ศ. 2541
สุระเติบโตจากครอบครัวไทยซิกข์ มีชื่ออินเดียว่า สุรอมัต ซิงห์  จบการศึกษาจากโรงเรียนอัสสัมชัญ  ธุรกิจดั้งเดิมของครอบครัวมีอาชีพขายผ้า และสะสมที่ดินจนถือครองอสังหาริมทรัพย์ไว้เป็นจำนวนมาก  ต่อมาได้ขยายไปสู่การพัฒนาที่ดิน และขยายไปสู่ธุรกิจไฟแนนซ์และบริการด้านการเงิน  เป็นหนึ่งในกลุ่มนักธุรกิจใหม่ที่ได้รับฉายาว่า "สามสุ"
วัดตุ๊กตา

| วัดตุ๊กตา |
| --- | --- |


ชื่อสามัญ: วัดตุ๊กตา, วัดภิทัยธารามประสิทธิ์, วัดใน
ที่ตั้ง: เลขที่ 58 หมู่ที่ 2  ตำบลบางกระเบา อำเภอนครชัยศรี จังหวัดนครปฐม 73120
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดตุ๊กตา เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 2 บ้านสวนน้อย ตำบลบางกระเบา อำเภอนครชัยศรี จังหวัดนครปฐม มีเนื้อที่ 21 ไร่ 1 งาน 64 ตารางวา
วัดตุ๊กตาเดิมชื่อ วัดภิทัยธารามประสิทธิ์ จากการสำรวจของนักโบราณคดี กรมศิลปากร สันนิษฐานว่าสร้างเมื่อราว พ.ศ. 2120 ในสมัยอยุธยา อีกคำเล่าหนึ่งบอกว่าเดิมวัดนี้ชื่อว่า วัดใน เนื่องจากตั้งอยู่ถัดจากวัดกลางบางแก้วเข้ามาด้านใน (หากถือริมฝั่งแม่น้ำนครชัยศรีเป็นหลัก) จากคำบอกเล่าและสันนิษฐานของพระพุทธวิถินายก (หลวงปู่เพิ่ม) อดีตเจ้าอาวาสวัดกลางบางแก้ว ผู้ริเริ่มสร้างวัดน่าจะชื่อ "ทัย" เพราะปรากฏอยู่ในนามเก่าของวัด ได้มีการเปลี่ยนนามวัดไม่นานมานี้ สาเหตุที่ชื่อว่า "วัดตุ๊กตา" เพราะวัดนี้มีคนสร้างตุ๊กตาคู่หนึ่ง แกะด้วยไม้สักคล้ายพระลอชนไก่ ตัวที่ 1 มือขวาอุ้มไก่ มือซ้ายถือถุงเงิน ตัวที่ 2 มือซ้ายถือไก่ มือขวาถือกงจักร นุ่งโจงกระเบน ไว้ผมจุก จากข้อมูลของกรมการศาสนาระบุว่าได้รับพระราชทานวิสุงคามสีมาเมื่อ พ.ศ. 2478
อาคารเสนาสนะได้แก่ อุโบสถ วิหาร หอพระ กุฏิสงฆ์ ทางด้านทิศตะวันออกเฉียงเหนือของวัดเป็นที่ตั้งโรงเรียนตุ๊กตา วัดยังมีเสมาหินชนวน เป็นเสมาของอุโบสถเก่าซึ่งปัจจุบันเหลือเพียงภาพถ่ายที่วัดจัดแสดงไว้ จากลักษณะเสมา เชื่อว่าอุโบสถและเสมาสร้างขึ้นในสมัยอยุธยา วิหารหลวงพ่ออู่ทองเป็นวิหารที่ปฏิสังขรณ์ขึ้นใหม่ ภายในประดิษฐาน หลวงพ่ออู่ทอง ซึ่งยังคงเหลือเค้าพระพักตร์ของพระพุทธรูปที่สร้างขึ้นในสมัยอยุธยาอยู่บ้าง แต่ได้รับการปฏิสังขรณ์จนเปลี่ยนแปลงไปมาก ส่วนภายในหอพระประดิษฐานพระพุทธรูปทรงเครื่องประทับยืนปางห้ามสมุทรซึ่งน่าจะสร้างขึ้นในสมัยรัตนโกสินทร์
สงครามพระเจ้าอเล็กซานเดอร์มหาราช

จักรวรรดิของอเล็กซานเดอร์ ช่วง 334-323 ปีก่อนคริสตกาล
สงครามพระเจ้าอเล็กซานเดอร์มหาราช เป็นสงครามระหว่างพระเจ้าอเล็กซานเดอร์มหาราชแห่งราชอาณาจักรมาเกโดนีอากับผู้ปกครองหลายคนในภูมิภาคกรีซจนถึงอินเดีย สงครามครั้งนี้เกิดขึ้นหลังจากอเล็กซานเดอร์ขึ้นครองราชย์ต่อจากพระเจ้าพีลิปโปสที่ 2 พระราชบิดา พระองค์เริ่มทำสงครามกับชาวเธรซและอิลลีเรียทางตอนเหนือ ก่อนจะข้ามช่องแคบเฮลเลสปอนต์เพื่อโจมตีจักรวรรดิอะคีเมนิด โดยพิชิตอานาโตเลีย, ซีเรีย, ฟินิเชีย, ยูเดียและอียิปต์ ในปี 331 ก่อนคริสตกาล อเล็กซานเดอร์ตีทัพพระเจ้าดาไรอัสที่ 3 จนแตกพ่ายในยุทธการที่กอกามีลา เป็นการเปิดทางสู่เมืองหลวงแพร์ซโพลิสซึ่งถูกปล้นและเผา
อเล็กซานเดอร์เดินทัพต่อไปยังแบคเตรีย ยึดซอกเดียนร็อก ก่อนจะข้ามเทือกเขาฮินดูกูชและแม่น้ำสินธุเพื่อเข้าสู่อินเดีย พระองค์เอาชนะทัพพระเจ้าโปรสในยุทธการที่ไฮดาสเปสในปี 326 ก่อนคริสตกาล แต่ทหารที่อ่อนล้าและหวาดกลัวต่อทัพมหึมาของจักรวรรดินันทะที่อยู่ใกล้เคียงปฏิเสธที่จะรุกต่อ อเล็กซานเดอร์จึงสร้างแท่นบูชา 12 แห่งที่ริมฝั่งแม่น้ำฮิฟาซิสเพื่อระลึกถึงการขยายพระราชอำนาจของพระองค์ ก่อนจะยกทัพกลับโดยแต่งตั้งเซแทร็ปไว้ปกครอง เมื่ออเล็กซานเดอร์กลับมาถึงบาบิโลน พระองค์มีแผนจะบุกคาบสมุทรอาหรับ แต่สวรรคตเสียก่อนในปี 323 ก่อนคริสตกาล
ปีต่อมาหลังอเล็กซานเดอร์สวรรคต เกิดสงครามไดแอโดไคซึ่งเป็นการแย่งชิงอำนาจระหว่างนายพลของพระองค์ หลังยุทธการที่อิปซัสในปี 301 ก่อนคริสตกาล อาณาจักรของอเล็กซานเดอร์ก็ถูกแบ่งแยก โดยทอเลมีครองอียิปต์ เซลิวคัสครองดินแดนฝั่งเอเชียจนถึงตะวันออกของอานาโตเลีย ไลซีมาคัสครองเธรซและตะวันตกของอานาโตเลีย ส่วนคาสแซนเดอร์ครองกรีซและมาซิดอน สงครามดังกล่าวยังเป็นจุดเริ่มต้นของสมัยเฮลเลนิสต์ ซึ่งวัฒนธรรมกรีกเจริญและเผยแพร่ไปไกลถึงขีดสุด
อาณาจักรของไดแอโดไค หลังยุทธการที่อิปซัส (301 ปีก่อนคริสตกาล)
  อาณาจักรของเซลิวคัส
  อาณาจักรของคาสแซนเดอร์
  อาณาจักรของไลซีมาคัส
  อาณาจักรของทอเลมี
วาดีอัลมะอาวิล

| วาดีอัลมะอาวิล |
| --- | --- |
จังหวัด
ประเทศ: โอมาน
เขตผู้ว่าราชการ: อัลบาฏินะฮ์ใต้
วาดีอัลมะอาวิล เป็นจังหวัดของอัลบาฏินะฮ์ใต้ในรัฐสุลต่านโอมาน
วัดตึกมหาชยาราม

| วัดตึกมหาชยาราม |
| --- | --- |
วัดตึกมหาชยาราม

ชื่อสามัญ: วัดตึกมหาชยาราม
ที่ตั้ง: เลขที่ 58 ถนนธรรมคุณากร ตำบลมหาชัย อำเภอเมืองสมุทรสาคร จังหวัดสมุทรสาคร 74000
ประเภท: วัดราษฎร์
นิกาย: มหานิกาย
เจ้าอาวาส: พระอธิการชำนาญ กนฺตวณฺโณ
 สถานีย่อยพระพุทธศาสนา
วัดตึกมหาชยาราม เดิมเรียก วัดคงคาราม เป็นวัดราษฎร์สังกัดมหานิกายในตำบลมหาชัย อำเภอเมืองสมุทรสาคร จังหวัดสมุทรสาคร
วัดแห่งนี้ ไม่ทราบว่าผู้ใดสร้าง สร้างขึ้นราวปี พ.ศ. 2230 ในรัชสมัยสมเด็จพระสรรเพชญที่ 8 (สมเด็จพระเจ้าเสือ)  ต่อมามีนายอากรชาวจีน ชื่อ ตั๋วตี๋ มาตั้งภูมิลำเนาใหม่ในการประกอบอาชีพ เมื่อมาพักบริเวณวัดนี้ ในระหว่างเดินทางเกิดนิมิตว่า พระประธานในพระอุโบสถแนะนำให้ไปตั้งภูมิลำเนาแถบแม่น้ำสมุทรสาคร จะมีโชคใหญ่ จึงได้ไปตั้งถิ่นฐานตามนิมิต ปรากฏว่าต่อมาร่ำรวยมากขึ้น จึงกลับมาทำนุบำรุงวัดนี้ ได้สร้างกุฏิเป็นตึกแบบจีน 2 หลัง วิหาร 1 หลัง กับศาลาตึก 1 หลัง จนชาวบ้านเรียกว่า วัดตึก จนปี พ.ศ. 2468 พระธรรมสิริชัย (ชิต ชิตวิปุโล) มาดำรงเจ้าอาวาส ได้เริ่มให้มีการศึกษาสอนบาลี และมีพระภิกษุสอบได้มหาเปรียญเป็นจำนวนมาก วัดได้เปลี่ยนนามมาเป็น "วัดตึกมหาชยาราม" ได้รับพระราชทานวิสุงคามสีมาเมื่อ พ.ศ. 2400
อาคารเสนาสนะ

พระอุโบสถเป็นอาคารไม้ทรงไทย หลังคาทรงจั่วลดชั้น 2 ชั้น หน้าบันทำเป็นรูปครุฑยุดนาคล้อมรอบด้วยลวดลายพันธุ์พฤกษา ช่อฟ้าใบระกาไม้ประดับกระจก บานประตูไม้แกะสลักลายกนกเปลวเพลิงทาสีทอง ผนังอาคารทาสีทอง ส่วนวิหารเป็นเก๋งจีน หลังคามุงกระเบื้องดินเผา มีปูนปั้นเป็นสันตามแนวยาวแบบจีน สันหลังคาประดับลวดลายปูนปั้น เจดีย์ สันนิษฐานว่าสร้างขึ้นในสมัยรัชกาลที่ 4 ตั้งอยู่บริเวณด้านหน้าพระอุโบสถจำนวน 3 องค์ มีลักษณะเป็นเจดีย์ก่ออิฐถือปูนขนาดเล็กย่อมุมไม้สิบสองจำนวน 2 องค์ ฐานเจดีย์เป็นฐานสิงห์ อีกองค์เป็นเจดีย์ก่ออิฐถือปูนทรงระฆังกลม
วาดิม คราสโนเซลสกี

| วาดิม คราสโนเซลสกี |
| --- | --- |
คราสโนเซลสกีก่อนที่จะดำรงตำแหน่งประธานาธิบดี

ประธานาธิบดีทรานส์นีสเตรีย
อยู่ในวาระ
เริ่มดำรงตำแหน่ง  16 ธันวาคม 2016
นายกรัฐมนตรี: ปาเวล โปรคูดิน อะเลคซันดร์ มาร์ตืยนอฟ
ก่อนหน้า: เยฟเกนี เชฟชุค
โฆษกสภาสูงสุด
ดำรงตำแหน่ง 23 ธันวาคม 2015 – 16 ธันวาคม 2016
ประธานาธิบดี: เยฟเกนี เชฟชุค
ก่อนหน้า: มิคาอิล บูร์ลา
สมาชิกสภาสูงสุด
ดำรงตำแหน่ง 30 พฤศจิกายน 2015 – 16 ธันวาคม 2016
ประธานาธิบดี: เยฟเกนี เชฟชุค
Minister of the Interior
ดำรงตำแหน่ง 10 มกราคม 2007 – 27 ธันวาคม 2012
ประธานาธิบดี: Igor Smirnov, เยฟเกนี เชฟชุค
ก่อนหน้า: Aleksandr Korolyov
ถัดไป: Sergey Monul
 
ข้อมูลส่วนบุคคล
เกิด:  (1970-04-14) 14 เมษายน ค.ศ. 1970 (54 ปี) ดาอูรียา, สหภาพโซเวียต

วาดิม คราสโนเซลสกี (เกิดวันที่ 14 เมษายน 2513) เป็นนักการเมืองชาวพรีดเนสโตรเวียหรือทรานส์นีสเตรีย เขาเป็นผู้ชนะการเลือกตั้งประธานาธิบดีทรานส์นีสเตรีย ในปี 2559
วอลเลย์บอลเวิลด์ลีก 1995

| รายละเอียด |
| --- | --- |
ประเทศเจ้าภาพ:  บราซิล (รอบชิงชนะเลิศ)
วันที่: 9 กรกฎาคม – 19 กรกฎาคม
ทีม: 12
ชนะเลิศ:  อิตาลี (สมัยที่ 5th)
รางวัล
ผู้เล่นทรงคุณค่า:  ดิมิทรี่ โฟมิน
← ก่อนหน้าถัดไป →
วอลเลย์บอลเวิลด์ลีก 1995 เป็นครั้งที่ 6 ของการแข่งขันวอลเลย์บอลชายประจำปีระดับนานาชาติ มีทั้งหมด 12 ประเทศ ระหว่างวันที่ 9 กรกฎาคม – 19 กรกฎาคม  รอบชิงชนะเลิศจะถูกจัดขึ้นในรีโอเดจาเนโร, ประเทศบราซิล
การแบ่งกลุ่ม

| กลุ่ม A | กลุ่ม B | กลุ่ม C |
| --- | --- | --- |
|   บราซิล   คิวบา   สเปน   สหรัฐ |   บัลแกเรีย   กรีซ   อิตาลี   เนเธอร์แลนด์ |   จีน   ญี่ปุ่น   รัสเซีย   เกาหลีใต้ |
รอบคัดเลือก (Intercontinental Round) > กลุ่ม A

| ทีม | แมทช์ | ชนะ | แพ้ | เซ็ทชนะ | เซ็ทแพ้ | แต้ม |
| --- | --- | --- | --- | --- | --- | --- |
|  บราซิล | 12 | 7 | 5 | 26 | 21 | 19 |
|  คิวบา | 12 | 7 | 5 | 27 | 22 | 19 |
|  สเปน | 12 | 6 | 6 | 22 | 26 | 18 |
|  สหรัฐ | 12 | 6 | 6 | 20 | 26 | 18 |
รอบคัดเลือก (Intercontinental Round) > กลุ่ม B

| ทีม | แมทช์ | ชนะ | แพ้ | เซ็ทชนะ | เซ็ทแพ้ | แต้ม |
| --- | --- | --- | --- | --- | --- | --- |
|  อิตาลี | 12 | 10 | 2 | 32 | 12 | 22 |
|  บัลแกเรีย | 12 | 9 | 3 | 28 | 17 | 21 |
|  กรีซ | 12 | 3 | 9 | 14 | 30 | 15 |
|  เนเธอร์แลนด์ | 12 | 2 | 10 | 16 | 31 | 14 |
รอบคัดเลือก (Intercontinental Round) > กลุ่ม  C

| ทีม | แมทช์ | ชนะ | แพ้ | เซ็ทชนะ | เซ็ทแพ้ | แต้ม |
| --- | --- | --- | --- | --- | --- | --- |
|  รัสเซีย | 12 | 10 | 2 | 34 | 12 | 22 |
|  เกาหลีใต้ | 12 | 6 | 6 | 21 | 24 | 18 |
|  ญี่ปุ่น | 12 | 4 | 8 | 18 | 27 | 16 |
|  จีน | 12 | 4 | 8 | 18 | 28 | 16 |
รอบสุดท้าย > รอบ 6 ทีมสุดท้าย

| --- | --- |
: ผ่านเข้ารอบชิงชนะเลิศ
: ผ่านเข้ารอบชิงอันดับที่ 3
| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  บราซิล | 7 | 3 | 1 | 11 | 4 | 2.750 | 212 | 156 | 1.359  |
| 2 |  อิตาลี | 7 | 3 | 1 | 10 | 6 | 1.667 | 216 | 182 | 1.187  |
| 3 |  คิวบา | 6 | 2 | 2 | 8 | 7 | 1.143 | 210 | 177 | 1.186  |
| 4 |  รัสเซีย | 6 | 2 | 2 | 7 | 7 | 1.000 | 156 | 174 | 0.897  |
| 5 |  บัลแกเรีย | 6 | 2 | 2 | 6 | 8 | 0.750 | 169 | 180 | 0.939  |
| 6 |  เกาหลีใต้ | 4 | 0 | 4 | 2 | 12 | 0.167 | 112 | 206 | 0.544 |